১. দীনবন্ধু মিত্রের সধবার একাদশী নাটকে পূর্ববঙ্গের বাঙাল জমিদার রামধন রায়ও কলকাতায় পৌঁছে মদ গিলে ও ‘মাগীবারী’ গিয়ে বাবুদের পংক্তিতে উঠে আসতে পারে না। তার আক্ষেপ, ‘পুঙ্গির বাই বাঙ্গাল বাঙ্গাল কর‌্যা মস্তক গুরাই দিচে–বাঙ্গাল কউশ ক্যান– অকাদ্য কইচি তবু ক্বলকত্বার মত হবার পারচি না? ক্বলকত্বার মত না র্কচি কি? মাগীবারী গেচি, মাগুরি চিকোন দুতি পরাইচি, গোরার বারীর বিস্কাট বক্কোন করচি, বাণ্ডিল খাইচি–এতো কর‌্যাও ক্বলকত্বার মত হবার পারলাম না…।’ (সাজ্জাদ শরিফ, ‘বাংলা কবিতার ছিন্নপথ’)